ປະຊາຊົນໄທ ພາກັນ ປ່ອນບັດເອົາ ສະມາຊິກ ວຸດທິສະພາ (ສະໄລດ໌)
ການປ່ອນບັດເລືອກຕັ້ງ ມີຂຶ້ນ ນຶ່ງມື້ຫຼັງຈາກ ພວກປະທ້ວງຫຼາຍໝື່ນຄົນ ພາກັນເດີນຂະບວນ ໄປຕາມຖະໜົນສາຍຕ່າງໆ ໃນບາງກອກ ຮຽກຮ້ອງໃຫ້ ນາຍົກລັດຖະມົນຕີ ລາອອກຈາກຕຳແໜ່ງ.
ປະຊາຊົນໄທພາກັນໄປປ່ອນບັດອີກ ໃນວັນອາທິດມື້ນີ້ ເພື່ອເລືອກຕັ້ງເອົາສະມາຊິກສະພາສູງ ຫລືວຸດທິສະພາ ໃນອັນທີ່ເປັນການທົດສອບອີກບັ້ນນຶ່ງ ສຳຫລັບລັດຖະ ບານຂອງນາຍົກລັດຖະມົນຕີ ຍິ່ງລັກ ສິນນະວັດ ທີ່ກຳລັງ ປະເຊີນກັບ ບັນຫາຫຍຸ້ງຍາກຕ່າງໆນັ້ນ ການເລືອກຕັ້ງໃນວັນອາທິດມື້ນີ້ ມີຂຶ້ນ ຫຼັງຈາກພວກປະ ທ້ວງຫຼາຍໝື່ນຄົນພາ ກັນເດີນຂະບວນໄປຕາມຖະໜົນ ຫົນທາງສາຍຕ່າງໆ ໃນບາງກອກໃນມື້ວານນີ້ ຮຽກຮ້ອງ ໃຫ້ນາຍົກລັດຖະມົນຕີລາອອກຈາກຕຳແໜ່ງ ການປ່ອນບັດ ປາກົດວ່າດຳເນີນໄປດ້ວຍດີ ໂດຍບໍ່ມີການລົບກວນໃດໆ ກົງກັນຂ້າມ ກັບການເລືອກຕັ້ງໃນເດືອນແລ້ວນີ້ ເພື່ອເລືອກເອົາສະມາຊິກສະພາຕ່ຳນັ້ນ ຊຶ່ງພັກ ຝ່າຍຄ້ານໄດ້ພາກັນຂວ້ຳບາດບໍ່ເຂົ້າຮ່ວມນຳ ແລະສານລັດຖະທຳມະນູນຂອງໄທ ໄດ້ຕັດສິນໃນທີ່ສຸດ ໃຫ້ເປັນໂມຄະນັ້ນ ຖ້າຫາກກຳລັງຂອງຝ່າຍຕໍ່ຕ້ານລັດຖະບານໄດ້ເຂົ້າຄອບງຳຢູ່ໃນສະພາສູງ ມັນກໍຈະ ເປັນການງ່າຍຂຶ້ນທີ່ຈະປົດທ່ານນາງຍິ່ງລັກ ອອກຈາກຕຳແໜ່ງ ຖ້າທ່ານນາງຖືກ ຟ້ອງຮ້ອງວ່າທຳຜິດກົດໝາຍນັ້ນ ທ່ານນາງຖືກກ່າວຫາວ່າ ບໍ່ເອົາຫົວຊານຳການ ສໍ້ລາດບັງຫຼວງພາຍໃນໂຄງການເກື້ອກູນເຂົ້າຂອງລັດຖະບານ ທີ່ໄດ້ສ້າງຄວາມ ເສຍຫາຍໃຫ້ແກ່ປະເທດ ເປັນເງິນຫຼາຍຕື້ໂດລ່ານັ້ນ ທ່ານນາງຍິ່ງລັກ ກຳນົດຈະໄປມີໜ້າ ເພື່ອປ້ອງກັນໂຕຕໍ່ຄະນະກຳມະການຕໍ່ຕ້ານ ການສໍ້ລາດບັງຫຼວງແຫ່ງຊາດຂອງໄທ ໃນວັນຈັນມື້ອື່ນ